ਸਿਰਲੇਖ: ਕੀ ਮੋਦੀ ਸਰਕਾਰ ਨੇ ਚੋਰੀਓਂ ਵਿਦੇਸ਼ ਭੇਜਿਆ 200 ਟਨ ਸੋਨਾ- ਫੈਕਟ ਚੈੱਕ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਬੀਬੀਸੀ ਦੇ ਬਹੁਤ ਸਾਰੇ ਪਾਠਕਾਂ ਨੇ ਵੱਟਸਐਪ ਜ਼ਰੀਏ ਸਾਨੂੰ ਉਨ੍ਹਾਂ ਅਖ਼ਬਾਰਾਂ ਦੀ ਕਟਿੰਗ ਅਤੇ ਵੈੱਬਸਾਈਟਾਂ ਦੇ ਸਕ੍ਰੀਨਸ਼ਾਟ ਭੇਜੇ ਹਨ ਜਿਨ੍ਹਾਂ ਵਿੱਚ ਲਿਖਿਆ ਹੈ ਕਿ 'ਮੋਦੀ ਸਰਕਾਰ ਨੇ ਰਿਜ਼ਰਵ ਬੈਂਕ ਦਾ 200 ਟਨ ਸੋਨਾ ਚੋਰੀਓਂ ਵਿਦੇਸ਼ ਭੇਜ ਦਿੱਤਾ ਹੈ।'

ਬਹੁਤ ਸਾਰੇ ਲੋਕਾਂ ਨੇ ਦੈਨਿਕ ਨੈਸ਼ਨਲ ਹੇਰਾਲਡ ਦੀ ਸਟੋਰੀ ਦਾ ਉਹ ਲਿੰਕ ਸਾਨੂੰ ਭੇਜਿਆ ਜਿਸ ਨੂੰ ਕਾਂਗਰਸ ਪਾਰਟੀ ਦੇ ਅਧਿਕਾਰਤ ਟਵਿੱਟਰ ਹੈਂਡਲ ਤੋਂ ਵੀ ਟਵੀਟ ਕੀਤਾ ਗਿਆ ਹੈ। 

ਬੀਬੀਸੀ ਦੇ ਪਾਠਕਾਂ ਨੇ ਇਸ ਤਰ੍ਹਾਂ ਦੇ ਕਈ ਵੈੱਬਸਾਈਟ ਲਿੰਕ ਭੇਜ ਕੇ 200 ਟਨ ਸੋਨਾ ਵਿਦੇਸ਼ ਭੇਜਣ ਦੀ ਸੱਚਾਈ ਜਾਨਣੀ ਚਾਹੀ

ਸੋਸ਼ਲ ਮੀਡੀਆ 'ਤੇ ਸੈਂਕੜੇ ਵਾਰ ਸ਼ੇਅਰ ਕੀਤੀ ਜਾ ਚੁੱਕੀ ਨੈਸ਼ਨਲ ਹੈਰਾਲਡ ਦੀ ਇਹ ਰਿਪੋਰਟ ਨਵਨੀਤ ਚਤੁਰਵੇਦੀ ਨਾਮ ਦੇ ਇੱਕ ਸ਼ਖ਼ਸ ਦੇ ਇਲਜ਼ਾਮਾਂ ਦੇ ਆਧਾਰ 'ਤੇ ਲਿਖੀ ਗਈ ਹੈ। 

ਅਖ਼ਬਾਰ ਨੇ ਲਿਖਿਆ ਹੈ, "ਕੀ ਮੋਦੀ ਸਰਕਾਰ ਨੇ 2014 ਵਿੱਚ ਸੱਤਾ ਸੰਭਾਲਦੇ ਹੀ ਦੇਸ ਦਾ 200 ਟਨ ਸੋਨਾ ਸਵਿੱਟਜ਼ਰਲੈਂਡ ਭੇਜਿਆ!"

ਪਰ ਰਿਜ਼ਰਵ ਬੈਂਕ ਆਫ਼ ਇੰਡੀਆ ਮੁਤਾਬਕ ਇਹ ਦਾਅਵਾ ਬਿਲਕੁਲ ਗ਼ਲਤ ਹੈ। 

ਰਿਜ਼ਰਵ ਬੈਂਕ ਦੇ ਚੀਫ਼ ਜਨਰਲ ਮੈਨੇਜਰ ਯੋਗੇਸ਼ ਦਿਆਲ ਦਾ ਕਹਿਣਾ ਹੈ ਕਿ ਸਾਲ 2014 ਵਿੱਚ ਜਾਂ ਉਸ ਤੋਂ ਬਾਅਦ ਰਿਜ਼ਰਵ ਬੈਂਕ ਨੇ ਆਪਣੇ ਗੋਲਡ ਰਿਜ਼ਰਵ ਤੋਂ ਕੋਈ ਹਿੱਸਾ ਵਿਦੇਸ਼ ਨਹੀਂ ਭੇਜਿਆ।

ਅਫਵਾਹ ਅਤੇ ਇਲਜ਼ਾਮ...

ਦੱਖਣੀ ਦਿੱਲੀ ਲੋਕ ਸਭਾ ਸੀਟ ਤੋਂ ਨਾਮਜ਼ਦਗੀ ਦਾਖ਼ਲ ਕਰ ਚੁੱਕੇ 'ਨੈਸ਼ਨਲ ਯੂਥ ਪਾਰਟੀ' ਦੇ ਉਮੀਦਵਾਰ ਨਵਨੀਤ ਚਤੁਰਵੇਦੀ ਨੇ 1 ਮਈ 2019 ਯਾਨਿ ਬੁੱਧਵਾਰ ਨੂੰ ਇੱਕ ਬਲਾਗ ਲਿਖਿਆ ਸੀ।

ਇਸ ਬਲਾਗ ਵਿੱਚ ਉਨ੍ਹਾਂ ਨੇ ਇਲਜ਼ਾਮ ਲਗਾਇਆ ਸੀ ਕਿ ਮੋਦੀ ਸਰਕਾਰ ਨੇ ਵਿਰੋਧੀ ਧਿਰ ਨੂੰ ਜਾਣਕਾਰੀ ਦਿੱਤੇ ਬਿਨਾਂ ਹੋਰ ਕੋਈ ਸੂਚਨਾ ਜਨਤਕ ਕੀਤੇ ਬਿਨਾਂ ਰਿਜ਼ਰਵ ਬੈਂਕ ਦਾ 200 ਟਨ ਸੋਨਾ ਵਿਦੇਸ਼ ਭੇਜ ਦਿੱਤਾ।

ਇਹ ਵੀ ਪੜ੍ਹੋ:

ਖ਼ੁਦ ਨੂੰ ਇੱਕ ਆਜ਼ਾਦ ਖੋਜੀ ਪੱਤਰਕਾਰ ਅਤੇ ਲੇਖਕ ਦੱਸਣ ਵਾਲੇ ਨਵਨੀਤ ਨੇ ਆਪਣੇ ਬਲਾਗ ਵਿੱਚ ਦਾਅਵਾ ਕੀਤਾ ਹੈ ਕਿ ਮੋਦੀ ਸਰਕਾਰ ਨੇ ਦੇਸ ਦਾ ਇਹ ਸੋਨਾ ਵਿਦੇਸ਼ ਵਿੱਚ ਗਹਿਣੇ ਰੱਖ ਦਿੱਤਾ ਹੈ। 

ਬੀਬੀਸੀ ਨਾਲ ਗੱਲਬਾਤ ਕਰਦੇ ਹੋਏ ਨਵਨੀਤ ਨੇ ਕਿਹਾ ਕਿ ਲਿੰਕਡਿਨ ਨਾਮ ਦੀ ਮਾਈਕਰੋ-ਬਲੌਗਿੰਗ ਸਾਈਟ 'ਤੇ ਉਨ੍ਹਾਂ ਨੇ ਇਹ ਬਲਾਗ ਆਰਟੀਆਈ ਦੇ ਜ਼ਰੀਏ ਮਿਲੀ ਸੂਚਨਾ ਦੇ ਆਧਾਰ 'ਤੇ ਲਿਖਿਆ ਹੈ।

ਨਵਨੀਤ ਨੇ ਆਪਣੇ ਬਲਾਗ ਵਿੱਚ ਆਰਟੀਆਈ ਦੀ ਜਿਹੜੀ ਕਾਪੀ ਸ਼ੇਅਰ ਕੀਤੀ ਹੈ, ਉਸਦੇ ਮੁਤਾਬਕ ਰਿਜ਼ਰਵ ਬੈਂਕ ਨੇ ਇਹ ਸੂਚਨਾ ਦਿੱਤੀ ਸੀ ਕਿ ਭਾਰਤ ਦਾ 268.01 ਟਨ ਸੋਨਾ 'ਬੈਂਕ ਆਫ਼ ਇੰਗਲੈਡ' ਅਤੇ 'ਬੈਂਕ ਆਫ਼ ਇੰਟਰਨੈਸ਼ਨਲ ਸੇਟਲਮੈਂਟਸ' ਦੀ ਸੇਫ਼ ਕਸਟਡੀ ਵਿੱਚ ਹੈ। 

ਪਰ ਇਹ ਕੋਈ ਲੁਕੀ ਹੋਈ ਜਾਣਕਾਰੀ ਨਹੀਂ ਹੈ। ਰਿਜ਼ਰਵ ਬੈਂਕ ਆਫ਼ ਇੰਡੀਆ ਦੀ ਅਧਿਕਾਰਤ ਵੈੱਬਸਾਈਟ 'ਤੇ 6 ਜੁਲਾਈ 2018 ਨੂੰ 'ਫੌਰਨ ਐਕਸਚੇਂਜ ਰਿਜ਼ਰਵਜ਼' 'ਤੇ ਇੱਕ ਰਿਪੋਰਟ ਛਪੀ ਸੀ ਜਿਸ ਵਿੱਚ ਇਸ ਗੱਲ ਦਾ ਸਾਫ਼ ਤੌਰ 'ਤੇ ਜ਼ਿਕਰ ਹੈ। 

ਵਿਦੇਸ਼ ਵਿੱਚ ਮੌਜੂਦ ਭਾਰਤੀ ਸੋਨਾ 

ਸੋਸ਼ਲ ਮੀਡੀਆ 'ਤੇ ਨਵਨੀਤ ਚਤੁਰਵੇਦੀ ਵੱਲੋਂ ਸ਼ੇਅਰ...